
ПРЕССЪОБЩЕНИЕ

11 ноември 2026 г.

На свое заседание Управителният съвет на Българската народна банка прие Наредба за изменение и допълнение на Наредба № 2 на БНБ от 2006 г. за лицензите, одобренията и разрешенията, издавани от Българската народна банка по Закона за кредитните институции, Наредба за изменение и допълнение на Наредба № 4 на БНБ от 2010 г. за изискванията към възнагражденията в банките, Наредба за изменение и допълнение на Наредба № 7 на БНБ от 2014 г. за организацията и управлението на рисковете в банките, Наредба за изменение и допълнение на Наредба № 8 от 27 април 2021 г. за капиталовите буфери, комбинираното изискване за буфер, ограниченията върху разпределенията и препоръката за допълнителен собствен капитал, Наредба за изменение и допълнение на Наредба № 10 на БНБ от 2019 г. за организацията, управлението и вътрешния контрол в банките, Наредба № 11 от 1 март 2007 г. за управлението и надзора върху ликвидността на банките и Наредба за изменение и допълнение на Наредба № 20 на БНБ 2019 г. за изискванията към членовете на управителния и контролния орган на кредитна институция, както и за оценка на тяхната пригодност и на лицата, заемащи ключови позиции. 

Целта на наредбите е в националното законодателство на Република България да бъде въведена съответната част от изискванията на Директива (ЕС) 2024/1619 на Европейския парламент и на Съвета от 31 май 2024 г. за изменение на Директива 2013/36/ЕС по отношение на надзорните правомощия, санкциите, клоновете от трети държави и рисковете от екологичен, социален и управленски характер след приемането от Народното събрание на Закона за изменение и допълнение на Закона за кредитните институции (обн., ДВ, бр. 67 от 2026 г.).

